ÖYRƏNMƏ

Qoxubilmə Burnumuzla qoxulayırıq. | Dadbilmə Dilimizlə dadırıq. | Görmə Gözlərimizlə görürük.

| Toxunma Əllərimizlə toxunuruq. | Eşitmə Qulaqlarımızla eşidirik.

Şəkil çəkərkən müxtəlif rənglərdən istifadə edirik. Bu rəngləri gözümüzlə görərək fərqləndiririk. Quşların səsini, uşaqların səsini və digər səsləri qulağımızla eşidirik.
Qoxusu və dadı xoşumuza gələnə qidalar sevirik. Bəzi yeməklərin dadı duzlu, bəzilərininki şirin olur. Müxtəlif dadları dilimizlə, qoxuları isə burnumuzla hiss edirik. Əllərimizlə əşyalara toxunaraq dərimiz vasitəsilə onların isti və ya soyuq, quru və ya yaş, sərt və ya yumşaq olduğunu hiss edirik. Ətraf aləm haqqında məlumat almaq üçün beş hissimizdən istifadə edirik.

|  | Müzakirə Ətrafınıza baxın və gördüklərinizi qeyd edin. Bu məlumatları hansı hissləriniz vasitəsilə aldınız? Toxunma hissiniz olmasaydı, hansı məlumatları almaq çətin olardı?